Charlie Bauer

Charlie Bauer (Marselha, 1943-2011) es un activista revolucionari d'estrèma senèstra que passèt 20 ans en preson e s'aliguèt ambé Jacques Mesrine per combatre lo sistèma carcerau francés e sei quartiers d'auta seguretat.

Naissut dins una familha de resistents, faguèt partida dei Jovenças Comunistas, mai laissèt lo Partit Comunista Francés perque eu voliá sostenir lo Front de Liberacion Nacionala d'Argeria. Foguèt incarcerat dins lei quartiers d'auta seguretat de la Preson de la Santat ; durant seis annadas de detencion passèt doas licéncias en psicologia e en filosofia e tanben un doctorat d'antropologia. En 1988 sortiguèt de preson e après escriguèt sei memòrias Fractures d'une vie.

Categoria:Personalitat politica provençala